EUROOPAN YHTEISÖJEN KOMISSIO 
Bryssel, 16.11.1999 
KOM(1999)587 lopull. 
Neljäs kertomus 
terveyden suojelua koskevien vaatimusten 
liittämisestä osaksi yhteisön politiikkaa 
(1999) 
(komission esittämä) 
Sisällysluettelo 
Johdanto 
Tulevat toimet 
Keskittämisen tarve 
Yhteisön politiikan terveysvaikutusten arviointi 
Päätelmät 
X 
Johdanto 
(1) Kansanterveys ja terveysnäkökohdat yhteisön politiikassa ovat yhteisön toimielinten 
ja Euroopan unionin kansalaisten keskeisiä huolenaiheita. Tämä tuodaan esiin 
perustamissopimuksessa ja tunnustetaan koko yhteisössä. Etenkin komissio on 
sitoutunut varmistamaan yhteisön politiikassa ja toiminnassa korkeatasoisen 
terveyden suojelun (Euroopan yhteisön perustamissopimuksen 3 artiklan p alakohta 
ja 152 artikla). 
(2) Tässä kertomuksessa tarkastellaan, miten terveyden suojelua koskevat vaatimukset 
voidaan tulevaisuudessa yhä paremmin sisällyttää yhteisön politiikkaan. Tämä on 
erityisen tärkeää, koska Amsterdamin sopimuksella muutetussa 
perustamissopimuksessa erityisesti painotetaan terveyden suojelua koskevia 
vaatimuksia yhteisön politiikassa. 
(3) Aiempien kertomusten ja niistä saadun palautteen perusteella on nyt tarpeen arvioida 
kriittisesti, miten visainen kysymys terveyden suojelun sisällyttämisestä muihin 
yhteisön politiikkoihin ratkaistaan tulevaisuudessa. On osoittautunut vaikeaksi 
valvoa, miten terveysnäkökohdat otetaan huomioon yhteisön toiminnan eri aloilla. 
Tämän vuoksi viime vuoden kertomuksessa viitattiin siihen, että on syytä parantaa 
tapaa, jolla terveyden suojelua koskevat vaatimukset otetaan huomioon yhteisön 
päätöksenteossa. 
(4) Erillisessä komission valmisteluasiakirjassa on yksityiskohtainen katsaus terveyteen 
liittyvistä yhteisön toimista vuonna 1997. 
(5) Tässä neljännessä kertomuksessa tarkastellaan tämänhetkistä tilannetta ja pohditaan, 
miten voidaan parantaa terveyden suojelua koskevien vaatimusten sisällyttämistä 
yhteisön päätöksentekoon. Tämän kertomuksen tarkoituksena ei kuitenkaan ole 
tarjota varmoja vastauksia tähän aiheeseen liittyviin ongelmiin, vaan ehdottaa tulevia 
toimia. Näistä käydyn keskustelun tulokset otetaan huomioon kehitettäessä uutta 
kansanterveyden toimintasuunnitelmaa, joka esitetään ensi vuonna. 
Tulevat toimet 
(6) Amsterdamin sopimus, jolla vahvistetaan velvoitetta sisällyttää terveysnäkökohdat 
muuhun yhteisön politiikkaan, on tullut voimaan. Nyt on siis aika harkita uudelleen, 
miten perustamissopimuksen velvoitteet on tähän mennessä pantu täytäntöön. 
(7) Jo Maastrichtin sopimuksella muutetun Euroopan yhteisön perustamissopimuksen 3 
artiklan o alakohdassa asetettiin yhteisön toimielimille merkittävä vastuu taata, että 
yhteisö myötävaikuttaa korkean terveyden suojelun tason saavuttamiseen. Lisäksi 
määrättiin, että terveyden suojelua koskevat vaatimukset kuuluvat osana yhteisön 
muuhun politiikkaan. Näitä velvoitteita on selvästi noudatettava suunniteltaessa ja 
hyväksyttäessä kaikkia politiikkoja ja yksittäisiä toimenpiteitä, jotka voivat liittyä 
terveyteen. Korkean terveyden suojelun tason saavuttamiseen on lisäksi 
myötävaikutettava silloin, kun komissio ja jäsenvaltiot panevat täytäntöön tällaisia 
politiikkoja ja toimenpiteitä. 
3 
(8) Amsterdamin sopimuksella muutetun Euroopan yhteisön perustamissopimuksen 152 
artiklassa painotetaan terveyden suojelua koskevia vaatimuksia vieläkin enemmän 
korostamalla sitä, että kaikkien yhteisön politiikkojen ja toimintojen määrittelyssä ja 
toteuttamisessa varmistetaan ihmisten terveyden korkeatasoinen suojelu. Tämä 
määräys on nyt siirretty artiklan alkuun. Kansanterveyttä koskevan artiklan 
soveltamisalaa on myös laajennettu kattamaan toiminta, joka suuntautuu terveyden 
edistämiseen ja ihmisten terveyttä vaarantavien tekijöiden torjuntaan. 
(9) Yhteisön politiikka ja toiminta määritellään ja toteutetaan pääasiassa yhteisön 
toimielimissä, mutta täytäntöönpanoon osallistuvat toimielinten lisäksi myös 
jäsenvaltiot esimerkiksi muuttaessaan yhteisön lainsäädännön osaksi kansallista 
lainsäädäntöään. 
(10) Euroopan yhteisöjen tuomioistuin on jo ottanut huomioon yhteisöjen toimielinten 
tärkeän tehtävän ihmisten terveyden korkeatasoisen suojelun varmistamiseksi. 
Tuomiossaan, joka koski Yhdistyneen kuningaskunnan vaatimusta saada 
väliaikainen lievennys nautakarjan ja siihen liittyvien tuotteiden vientikiellosta BSE-
taudin yhteydessä tuomioistuin korosti erityisesti terveyden suojelua koskevien 
vaatimusten tärkeyttä1. 
(11) Tuomioistuin vahvisti, että yhteisessä maatalouspolitiikassa ei voida olla ottamatta 
huomioon yleisen edun mukaisia vaatimuksia, esimerkiksi kuluttajansuojaa tai 
ihmisten ja eläinten terveyden ja elämän suojelua. Kansanterveyteen liittyen 
tuomioistuin viittasi nimenomaan 3 artiklan o alakohtaan ja 129 artiklan 1 kohdan 3 
alakohtaan, jossa viitataan yhteisön perustamissopimuksen 129 artiklan 1 kohdan 1 
alakohdassa mainittuun terveyden suojelun korkeaan tasoon. 
(12) Tuomioistuimen päätös vaikuttaa merkittävästi kaikkiin yhteisön politiikan alueisiin. 
Siinä täsmennettiin yhteisön toimielinten velvoitteet sisällyttää terveyden suojelua 
koskevat vaatimukset yhteisön muuhun politiikkaan perustamissopimuksen 129 
artiklan mukaisesti. Näin on vastaavasti tulkittava myös Amsterdamin sopimusta. 
(13) Tuomioistuimen päätös korostaa tuomioistuimen osuutta arvioitaessa, millä tavoin 
nämä vaatimukset sisällytetään yhteisön politiikkaan. Sen vuoksi komission, 
yhteisön muiden toimielinten ja jäsenvaltioiden on syytä esittää havainnollisesti, 
miten terveyden suojelua koskevat vaatimukset liitetään osaksi yhteisön politiikkaa 
tai toimintaa sekä miten ne jatkossa pannaan täytäntöön velvoitteiden mukaisesti. 
Tätä varten olisi tärkeätä saada tietoa siitä, miten harjoitettu politiikka on vaikuttanut 
terveyteen. 
(14) Edellisessä kertomuksessa terveyden suojelua koskevien vaatimusten liittämisestä 
osaksi yhteisön politiikkoja todettiin komission miettivän välineitä, joilla nämä 
sitoumukset voidaan toteuttaa, ja palaavan aiheisiin neljännessä kertomuksessa.2 
(15) Sekä neuvosto että parlamentti ovat toistuvasti tähdentäneet tämän asian tärkeyttä. 
Päätelmissään yhteisön tulevasta kansanterveyden puiteohjelmasta neuvosto piti 
1 Vrt. Asia C-180/96 R, Yhdistynyt kuningaskunta v. Euroopan yhteisöjen komissio, Kok. 1996,1-3903. 
2 KOM (98) 34 lopullinen, 27.1.1998. 
S 
komission tiedonantoa erittäin tervetulleena ja korosti nimenomaan tarvetta liittää 
terveyden suojelua koskevat vaatimukset kiinteämmin osaksi muuta politiikkaa.3,4 
(16) Laajenemisen yhteydessä, pyrittäessä tulevaisuudessa sisällyttämään terveyden 
suojelua koskevat vaatimukset yhteisön politiikkaan, olisi otettava huomioon myös 
jäsenyyttä hakeneiden valtioiden erityistarpeet. 
Keskittämisen tarve 
(17) Ei ole yksinkertaista ja mutkatonta kehittää strategiaa, jolla terveyttä koskevat 
vaatimukset voidaan tehokkaasti sisällyttää laaja-alaisiin toimintalinjoihin ja 
toimenpiteisiin, jollaisia yhteisö kehittää ja levittää. Ei ole myöskään olemassa 
vakiintuneita tai laajasti käytettyjä välineitä, joita voidaan soveltaa kaikenlaisissa 
toimintalinjoissa ja toimenpiteissä. Esimerkiksi on osoittautunut vaikeaksi kehittää ja 
soveltaa sopivaa metodologiaa yhteisön tasolla. Ei myöskään ole ollut mahdollista 
löytää lupaavia, jäsenvaltioissa käytettäviä malleja, jotka voitaisiin mukauttaa 
käytettäviksi yhteisön toimintalinjoissa. Vielä pahempaa on se, että organisaation 
kannalta strategisissa tehtävissä sekä päätöksenteko- ja täytäntöönpanorakenteiden 
strategisilla tasoilla toimivilla on riittämättömät tiedot terveysnäkökohtien 
merkityksestä päätöksenteossa. Kun terveysnäkökohtien tärkeyttä ei tunnusteta 
riittävästi, niihin ei anneta tarvittavia resursseja eli rahoitusta ja asiantuntemusta. 
(18) Lisäksi asiaan liittyvien kysymysten luonne vaihtelee usein huomattavasti, ja tämän 
vuoksi tarvitaan erilaisia menetelmiä, jotta kysymykset saadaan sisällytetyiksi 
päätöksentekoon. Toiset terveyskysymykset ovat luonteeltaan teknisempiä ja 
sopivampia arvioitaviksi määrällisesti. Toiset terveyskysymykset ovat poliittisempia, 
jolloin on huolellisesti punnittava erilaisia näkökohtia ja etuja. 
(19) Sekä parlamentti että neuvosto ovat aiempia kertomuksia koskevissa palautteissaan 
maininneet selvemmän keskittämisen ja erityisten kansanterveyden kannalta 
merkittävien kysymysten korostamisen tarpeen. Mietinnössä, joka koski komission 
toista kertomusta terveyden suojelua koskevista vaatimuksista5, Euroopan 
parlamentti ehdotti myös, että keskitetympi lähestymistapa olisi tuloksellisempi6. 
Parlamentin mietinnössä todetaan, että täydellinen vuosittainen kertomus terveyteen 
liittyvistä toiminnoista yhteisön tasolla ja näiden analyysi on liian kunnianhimoinen 
tehtävä ja että tarvitaan rajatumpaa ja selvästi määriteltyä lähestymistapaa. 
(20) Neuvosto kehotti komissiota 20. joulukuuta 1995 antamassaan päätöslauselmassa7 
3 PE 223.766: lopullinen. 
4 Euroopan unionin neuvosto, Luxemburg, 30. huhtikuuta 1998. 
5 KOM (96) 407, C4-0663/96. 
6 PE 223.766: lopullinen. 
7 KOM (96) 407, C4-0663/96. _^ 
6 
varmistamaan yhteisön politiikan ihmisten terveyteen kohdistuvien vaikutusten 
nopean ja avoimen arvioinnin tutkimalla muun muassa seuraavilla aloilla tehdyt 
aloitteet: talouspolitiikka, erityisesti verotus, sosiaalipolitiikka, mukaan lukien 
työllisyyspolitiikka, tavaroiden ja henkilöiden vapaa liikkuvuus, maatalous- ja 
elintarvikepolitiikka, kuluttajansuoja, teknologinen tutkimus ja kehitys, ympäristö ja 
liikenne. 
(21) Sen jälkeen neuvosto kehotti 12. marraskuuta 1996 antamassaan 
päätöslauselmassaan komissiota kehittämään toimintasuunnitelman yhteisön 
politiikkojen terveysvaikutusten arvioimiseksi. 
Yhteisön politiikan terveysvaikutusten keskitetyn arvioinnin kehittäminen 
(22) Komissio on yhtä mieltä siitä, että koska ihmisten terveyden korkeatasoisen suojelun 
varmistamiseen yhteisön politiikkojen määrittelyssä ja toteuttamisessa liittyvien 
toimien soveltamisala on niin laaja, on tarpeen asettaa asiat tärkeysjärjestykseen. 
Tiettyjen kysymysten asettaminen etusijalle parantaisi mahdollisuuksia kehittää 
tehokas strategia terveyttä koskevien vaatimusten sisällyttämiseksi. Siksi komissio 
harkitsisi perusteellisten raporttien laatimista nykyisen järjestelmän asemesta, jossa 
esitetään ylimalkaisia yleiskertomuksia terveyteen liittyvistä toimista. 
(23) Komissio on sitä mieltä, että paras tapa toimia jatkossa on nimetä aiheita ja keskittää 
perusteellinen arviointi niihin. Viimeaikaisten tapahtumien, kuten BSE- ja 
dioksiinikriisien takia seuraavassa kertomuksessa voitaisiin keskittyä 
kuluttaj ansuoj aan. 
(24) Tuleviin kertomuksiin tulisi sisältyä tietoja kyseisestä aiheesta, eikä pelkästään 
kehityksestä yhteisössä, vaan myös jäsenvaltioissa. Tällainen lähestymistapa vaatii 
huomattavaa yhteisön ja jäsenvaltioiden yhteistyötä. Tähän kuuluu yksityiskohtainen 
arviointi siitä, miten päätöksenteosta ja toteuttamisesta vastaavat yksiköt sisällyttävät 
terveyden korkeatasoisen suojelun toimintoihinsa sekä jäsenvaltioiden että yhteisön 
tasolla. 
(25) Yhteisön politiikan vaikutusten arviointia varten olisi huolellisesti kehitettävä 
tutkimusmenetelmät. On kehitettävä arviointiperusteet ja erityiset menetelmät, 
esimerkiksi arvioinnin suuntaviivat ja tarkistusluettelot, joiden avulla voidaan mitata 
sekä erityiset toimintaa koskevat ehdotukset että terveyteen liittyvien politiikan 
alojen kehitys pantaessa ehdotuksia täytäntöön. 
£ 
Päätelmät 
(26) Tässä kertomuksessa on tähdennetty tarvetta tehostaa ponnisteluja terveyden 
suojelua koskevien vaatimusten liittämiseksi osaksi yhteisön politiikkaa. 
Tehostamista tarvitaan sekä tähänastisten kokemusten perusteella että Amsterdamin 
sopimuksessa asiaan kiinnitetyn lisähuomion vuoksi. 
(27) Kertomuksessa todetaan seuraavaksi, että tulevissa pyrkimyksissä sisällyttää 
terveyttä koskevat vaatimukset osaksi yhteisön politiikkoja on otettava huomioon 
kysymyksen monimuotoisuus ja terveyteen liittyvien yhteisön toimintojen suuri 
määrä. On ilmeistä, että tarvitaan yksityiskohtaista lähestymistapaa, jossa valitaan 
tarkasteltavaksi kerrallaan yksi toiminnan ala. Tätä ovat suositelleet sekä parlamentti 
että neuvosto. Kertomuksessa todetaan myös, että parempien tulosten 
saavuttamiseksi jäsenvaltioiden osuus on tärkeä - vastaavathan ne suureksi osaksi 
yhteisön politiikan suunnittelusta ja täytäntöönpanosta, olipa kyse lainsäädännöstä tai 
muista politiikan keinoista. 
(28) Komissio ottaa sen vuoksi huomioon vuonna 1995 annettuun neuvoston 
päätöslauselmaan sisältyvät terveyteen liittyvät politiikan alat toteuttaessaan 
seuraaviin kertomuksiin liittyviä toimia. Seuraavan kertomuksen aiheena voisi olla 
kuluttajansuoja. 
(29) Terveyden suojelua koskevista vaatimuksista laaditun kertomuksen olisi 
tulevaisuudessa oltava osa tätä järjestelmää, joka korvaisi nykyisen vuosittaisen 
kuvauksen kaikista terveyteen liittyvistä yhteisön toiminnoista. 
* 
ISSN 1024-4492 
KOM(1999) 587 lopullinen 
ASIAKIRJAT 
FI 05 17 04 15 
Luettelonumero : CB-CO-99-579-FI-C 
Euroopan yhteisöjen virallisten julkaisujen toimisto 
L-2985 Luxemburg